אוגוסטינסון שיחק בכל הנבחרות הצעירות של שוודיה, ובשנת 2015 היה שותף לזכייה של נבחרת שוודיה בכדורגל עד גיל 21 באליפות אירופה בכדורגל עד גיל 21 - 2015. בגמר של אליפות זו מול הנבחרת המקבילה של פורטוגל, שהסתיים בתוצאה 0-0 והגיע לבעיטות הכרעה, הבקיע אוגוסטינסון את הפנדל שלו, וסייע לשוודיה לזכות בתואר. בסיום הטורניר, נבחר אוגוסטינסון לנבחרת הטורניר על ידי מגזין הגרדיאן. אוגוסטינסון רצה להצטרף לסגל השוודי לאולימפיאדת ריו דה ז'ניירו, אך נדחה על ידי קבוצתו פ.צ. קופנהגן.